stanford-oval/wikipedia huggingface dataset:
Konna ja Koukku
Juoni

Varakas teksasilaispösö Iso-Enos Burdette ja hänen poikansa Pikku-Enos etsivät rekkakuskia, joka olisi valmis rahtaamaan kärryllisen Coors-olutta heidän virkistyksekseen Georgian osavaltioon. Ongelmana on tuon ajan liittovaltion alkoholilait ja alkoholin verotussäännökset, jotka kieltävät täysin Coorsin myynnin ja/tai kuljettamisen Mississippi-joen itäpuolelle.
Rahtarit, jotka ovat yrittäneet salakuljettaa mallasjuomaa aikaisemmin, ovat kaikki jääneet kiinni rysän päältä ja joutuneet "smokeyn" (rahtarien LA-radioslangin liikkuvaa poliisia tarkoittava sana) pidättämiksi.
Paikallisessa rahtarirodeossa teksasilaiskaksikko yhyttää legendaarisen kuskin, Bo "Bandit" Darvillen (Burt Reynolds). He tarjoavat tälle 80 000 dollaria käteistä (270 000 vuoden 2007 dollareissa) eli uuden rekan arvoisen palkkion, jos hän pystyy kuljettamaan 28 tunnin kuluessa 400 laatikollista Coorsia Texarkanasta, Teksasista "Southern Classic" -rahtarirodeoon Georgiassa.
Bandiitti ottaa haasteen vastaan. Hän ostaa mustan Pontiac Trans Amin, jolla hän aikoo ajaa kärkiautona vetäen poliisien huomion itseensä. Perässä rekalla ajaa lastin kanssa Cledus "Lumimies" Snow, jolla on seuranaan hytissä basset-koira Fred.
Vastaanotto

Video-oppaassa vuodelta 1994 Bello Romano kutsui elokuvaa viihdyttävän vauhdikkaaksi kohkaukseksi ja antoi sille kolme tähteä viidestä, mikä vastaa sanallista arviota ”hyvä”.
Aiheesta muualla

Kuvia tai muita tiedostoja aiheesta Konna ja Koukku Wikimedia Commonsissa
Konna ja Koukku Internet Movie Databasessa (englanniksi)
Paula White

| Paula White |
| --- | --- |
 Paula White vuonna 2021.
Henkilötiedot
Syntynyt: 20. huhtikuuta 1966 (ikä 58) Tupelo, Mississippi, USA
Kansalaisuus:  yhdysvaltalainen
Ammatti:  pastori
Puoliso:  Dean Knight (1984–1989) Randy White (1990–2007) Jonathan Cain (2015–)
Lapset:  1
Muut tiedot
Koulutus: Seneca Valley High School
Aiheesta muualla
Kotisivu
Paula Michelle White-Cain (s. 20. huhtikuuta 1966 Tupelo, Mississippi) on yhdysvaltalainen pastori, elämäntapavalmentaja ja kirjailija. White on toiminut presidentti Donald Trumpin hengellisenä neuvonantajana sekä monikulttuurisen City of Destiny -megakirkon pastorina Floridassa. White on myös isännöinyt Paula White Today -televisio-ohjelmaa. White on toiminut Trumpin hallinnossa evankelisen neuvottelukunnan puheenjohtajana. White on ensimmäinen naispappi, joka on rukoillut presidentin virkavalan yhteydessä.
Varhainen elämä ja koulutus

Whiten isä teki itsemurhan tämän ollessa vielä lapsi. Whiten lapsuutta varjosti myös väkivalta ja seksuaalinen hyväksikäyttö. 18-vuotiaana White tutustui Raamattuun, ja hän tunsi kutsun ryhtyä pastoriksi.
White on valmistunut marylandilaisesta Seneca Valley High School -lukiosta. Hän on esiintynyt tohtorin arvonimellä huolimatta siitä, ettei hänellä ole minkäänlaista korkeakoulututkintoa.
White kääntyi kristinuskoon vuonna 1984 Marylandissa Church of God -helluntailaisseurakunnassa. Hän on sittemmin kertonut toimineensa Jumalalta saamansa näyn ohjaamana.
Ura pastorina

Vuonna 1991 Paula ja Randy White perustivat Tampa Christian Center -kirkon Tampaan. Kirkon talous oli huonolla tolalla, eikä Whiten pariskunta kyennyt maksamaan itselleen palkkaa. He elivät valtion sosiaalietuuksien varassa. Kirkko myös muutti kolme kertaa, kunnes se asettui nykyiselle paikalleen vuonna 1998 ja vaihtoi nimekseen Without Walls International Church. Kirkko meni konkurssiin vuonna 2014, kun se ei väitetysti kyennyt maksamaan 29 miljoonan dollarin velkojaan.
Vuonna 2009 White nousi kirkkonsa vanhemmaksi pastoriksi. Hänen ex-miehensä Randy astui syrjään kirkon johtopaikalta terveyssyihin vedoten, mutta kertoi jatkavansa toimintaa kirkossa muilla tavoin.
White on perustanut Paula White Ministries -mediajärjestön. Järjestön kautta on tehty myös humanitaarista työtä kymmenien miljoonien dollarien arvosta ympäri maailmaa.
Ura pastorina > Uskomuksia ja arvostelua

White uskoo menestysteologiaan. Hän on muun muassa sanonut, että Jumalalla on oma valtiovarainministeriö taivaassa, jossa pidetään kirjaa ihmisten tekemistä lahjoituksista. Vuonna 2007 White joutui useiden muiden televisioevankelistojen kanssa Yhdysvaltain senaatin tutkinnan kohteeksi näiden saarnattua menestysteologian puolesta.
Vuonna 2018 White sanoi, että Jeesuksen pako Egyptiin ei ollut laiton, koska jos hän olisi rikkonut lakia, se olisi ollut syntiä eikä Jeesus siten voisi olla messias. Disciples of Christ -kirkon pastori ja aktivisti William Barber II vastasi Whitelle, että "Jeesus oli pakolainen ja rikkoi lakia. Hänet ristiinnaulittiin rikollisena Rooman lakien mukaisesti".
White on sanonut, että "kristityt, jotka eivät äänestä Donald Trumpia vastaavat teostaan Jumalan edessä". Trumpin hengellisenä neuvonantajana White on myös sanonut, että hän voi julistaa Valkoisen talon pyhäksi paikaksi, koska "missä minä seison, on pyhä".
Ura pastorina > Donald Trumpin hengellinen neuvonantaja

Donald Trump ja Paula White tapasivat ensimmäistä kertaa vuonna 2002. Trump oli seurannut Whiten televisio-ohjelmaa ja soittanut studioon. Trump opiskeli Raamattua Whiten johdolla yksityistunneilla ja esiintyi Whiten ohjelmassa. Vuonna 2016 White nimitettiin työryhmään, jonka vastuulla oli kampanjoida kristittyjen parissa, puheenjohtajaksi osana Trumpin vuoden 2016 presidentinvaalikampanjaa.
Vuonna 2017 White kannatti Trumpin hallinnon päätöstä tunnustaa Jerusalem Israelin pääkaupungiksi. Kaksi vuotta myöhemmin White nimitettiin Valkoisen talon uskontokuntien kontaktiryhmän johtoon. Kirkon ja valtion eron kanssa työskentelevä järjestö kritisoi valintaa, koska Whitella ei ole lainkaan kokemusta valtionhallinnosta eikä uskontokuntien välisen dialogin rakentamisesta. Järjestö piti nimitystä silmänkääntötemppuna Trumpin ensimmäisen virkarikossyytteen käsittelyn aikana.
Välittömästi vuoden 2020 presidentinvaalien jälkeen, 5. marraskuuta 2020, White julkaisi sosiaalisessa mediassa videon, jossa hän rukoili Jumalan väliintuloa vaaleissa. White vakuutteli muun muassa enkelien tulevan apuun Afrikasta ja Etelä-Amerikasta, minkä lisäksi hän myös puhui kielillä. Videota jaettiin runsaasti internetissä, ja White joutui niin kritiikin kuin pilkankin kohteeksi.
Tunnustukset

White on saanut muun muassa Rosa Parks Awardin, Trumpet Awardin ja Floridan kuvernöörin palkinnon työstään vuoden 2016 yökerhoammuskelujen jälkeen.
Yksityiselämä

White on ollut naimisissa kolmesti. Ensimmäisen avioliittonsa hän solmi Dean Knightin kanssa vuonna 1984. Seuraavana vuonna parille syntyi poika. Avioliitto päättyi eroon vuonna 1989. Seuraava vuonna White meni uusiin naimisiin pastorina työskentelevän Randy Whiten kanssa, joka oli myös eronnut vuonna 1989. Whiten toinen avioliitto päättyi eroon vuonna 2007. Kolmannen kerran White meni naimisiin vuonna 2015, tällä kertaa Journey-yhtyeen kosketinsoittaja Jonathan Cainin kanssa. Whiten ainoa oma poika on toiminut äitinsä kirkon johtotehtävissä.
Vuonna 2018 Whiten varallisuuden arvoksi arvioitiin viisi miljoonaa dollaria.
Taidehistoria (yliopistollinen oppiaine)

Itäkreikkalainen, eteläjonialainen kraatteri, jossa on käännetty reuna.
Taidehistoria on humanistinen tutkimusala, joka tutkii näköaistein havaittavaa taidetta sekä siihen liittyviä ilmiöitä.
Taidehistoriaan kuuluvat muun muassa kuvataiteet, arkkitehtuuri, taideteollisuus, taiteen instituutiot,  taidekäsityö, sekä myös historiallisesti muuttuvat taidekäsitykset ja -teoriat. Aikaisempien kuvataiteiden ja arkkitehtuurin lisäksi taidehistoria on nykyisin laajentunut tutkimaan myös muita visuaalisen kulttuurin ilmiöitä.
Nimestään huolimatta taidehistoria ei varsinaisesti kuulu yliopistojen historia-aineisiin, vaan on usein osa taiteiden tutkimusta. Taidehistoria-nimi on osittain harhaanjohtava, sillä oppiaineen puitteissa voidaan taiteen historian lisäksi tutkia myös esimerkiksi uutta taidetta ja siihen liittyviä ilmiöitä tai yleisempiä kuvataiteeseen liittyviä teoreettisia ilmiöitä vertautuen muihin taiteiden tutkimuksen aineisiin, kuten musiikki-, teatteri- ja kirjallisuustieteisiin. Taidehistoria tunnetaankiin joissain yliopistoissa, esimerkiksi Åbo Akademissa ja ruotsalaisissa yliopistoissa, nimellä konstvetenskap (”taidetiede”).
Taidehistorian koulutus Suomessa

Taidehistoriaa voi Suomessa opiskella humanistisen tutkinnon pääaineena Helsingin, Jyväskylän ja Turun yliopistoissa sekä Åbo Akademissa. Sivuaineena taidehistoriaa on mahdollista opiskella lisäksi Lapin ja Oulun yliopistoissa. Taidehistorian opintoja on mahdollista suorittaa myös yliopistojen tarjoamina avoimina yliopisto-opintoina. Taidehistoriaa opiskelleet työskentelevät yleensä museoissa tai korkeakouluissa, esimerkiksi tutkijoina, amanuensseina tai projektityöntekijöinä.
Yliopistotasolla taidehistoriaa opetetaan ja tutkitaan myös Aalto-yliopiston taiteiden ja suunnittelun korkeakoulussa ja Taideyliopiston Kuvataideakatemiassa, joissa taidehistorian ja -teorian opinnot kuuluvat kaikille opiskelijoille yhteiseen opetukseen.
Taidehistorian seura ja julkaisut

Tieteenalan suomalainen tieteellinen seura on vuonna 1973 perustettu Taidehistorian seura. Alan keskeisiä suomalaisia kausijulkaisuja ovat seuran julkaisema tieteellinen aikakauskirja, Taidehistoriallisia tutkimuksia – Konsthistoriska studier, ja neljästi vuodessa ilmestyvä verkkolehti Tahiti.
Kirjallisuutta

Ijäs, Minna & Kuusamo, Altti & Niemelä, Riikka (toim.): Kuinka tehdä taidehistoriaa?  (Turun yliopiston taiteiden tutkimuksen laitoksen julkaisuja)  Turku:  UTU, 2010.  ISBN 978-951-29-4187-2
Saarikangas, Kirsi (toim.): Kuvasta tilaan: Taidehistoria tänään.  Tampere:  Vastapaino, 1998.  ISBN 951-768-046-5
Altınbeşikin luolan kansallispuisto

Altınbeşikin luolan kansallispuisto on luonnonsuojelualue Turkissa, Antalyan maakunnassa. Kansallispuisto on perustettu vuonna 1994 ja sen pinta-ala on.1147 hehtaaria
Kansallispuisto sijaitsee Manavgatin laakson jyrkällä länsirinteellä 678 metrin korkeudessa. Puistolle nimen antanut luola on kolmen eri korkuisen luolan sarja. Kaksi alinta on veden peitossa, ylin on yleensä kuiva. Luolissa on myös tippukiviä. Maanalainen järvi on syvimmillään 15 metriä syvä. Alimpaan luolaan pääsee veneellä kesällä ja syksyllä, muulloin se on kokonaan veden alla.
Jari Nikkilä

| Henkilötiedot |
| --- | --- | --- | --- |
Syntymäaika: 16. elokuuta 1989 (ikä 35)
Syntymäpaikka: Tampere, Suomi
Pelipaikka: puolustaja
Pituus: 181 cm
Junioriseurat
2001–2006: TPV
Seurat
| Vuodet | Seura | O | (M) |
| 2004–2007 | TPV | 31 | (0) |
| 2008–2009 | Haka | 29 | (0) |
| 2008 | → SalPa (laina) | 3 | (0) |
| 2010 | TamU | 0 | (0) |
| 2011 | TPV | 11 | (2) |
| 2012–2013 | Ilves | 54 | (2) |
| 2014–2015 | Haka | 49 | (0) |
| 2016–2020 | TPV | 58 | (2) |
| 2019 | → TPV/2 | 7 | (0) |
| 2019 | → TamU (laina) | 7 | (0) |
| 2022–2023 | I-Kissat | 38 | (0) |
| Yhteensä | Yhteensä | 287 | (6) |
Maajoukkue
| 2004 | Suomi U15 | 4 | (0) |
| 2005–2006 | Suomi U17 | 17 | (0) |
| 2007 | Suomi U18 | 8 | (0) |
| 2008 | Suomi U19 | 13 | (0) |
| 2008 | Suomi U20 | 1 | (0) |
| 2009 | Suomi U21 | 2 | (0) |
 Seurajoukkueuran tilastot kattavat vain kansalliset sarjat.
Jari Nikkilä (s. 16. elokuuta 1989 Tampere) on uransa lopettanut suomalainen jalkapalloilija.
Tampereen Pallo-Veikkojen kasvatti siirtyi Valkeakosken Hakaan joulukuussa 2007. Kaudella 2008 hän pelasi kolme liigaottelua ja kaudella 2009 Nikkilä pelasi säännöllisesti Hakan avauskokoonpanossa. Kaudeksi 2010 Nikkilä siirtyi Tampere Unitediin, mutta loukkaantui talvikaudella vakavasti eikä pelannut yhdessäkään sarjaottelussa.
Maajoukkuetasolla Nikkilä on esiintynyt kahdesti nuorten maajoukkueessa ja 43 kertaa poikamaajoukkueissa, ollen muun muassa alle 19-vuotiaiden maajoukkueen kapteenina.
Aiheesta muualla

Nikkilä Veikkausliigan sivuilla
Jari Nikkilä Palloliiton tulospalvelussa
Miinalaiva Keihässalmi

| Keihässalmi |
| --- | --- |
 Keihässalmi vuonna 1983.

Aluksen vaiheet
Rakentaja:  Valmet, Katajanokan telakka
Laskettu vesille:  16. maaliskuuta 1957
Loppuvaihe:  museoitu 1994
Tekniset tiedot
Uppouma:  360 t
Pituus:  56 m
Leveys:  7,7 m
Syväys:  2,2 m
Koneteho:  2 × MAN-dieselmoottoria 1 194 kW myöh: 2 × Wärtsilä-diesel 1 200 kW
Nopeus:  15 solmua
Miehistöä:  60
Aseistus
Aseistus:  2 × Bofors 40 mm 2 × Madsen 20 mm
Miinalaiva Keihässalmi oli Suomen merivoimien vuonna 1957 valmistunut miinalaiva, joka museoitiin vuonna 1994. Se oli ensimmäinen uusi suomalainen miinalaiva toisen maailmansodan jälkeen.
Tausta

Puolustusvoimain komentaja hyväksyi 11. helmikuuta 1955 perushankintasuunnitelman, johon sisältyi yksi Ruotsinsalmi-luokan miinalaiva korvaamaan sodassa menetetty Riilahti. Uusi alus tilattiin vuosien 1955–1956 perushankintavaroilla. Koska sille ei haluttu antaa upotetun aluksen nimeä, alus nimettiin Pyhtäänsaaren ja Munapirtin välissä olevan Keihässalmen mukaan.
Suunnittelu

Keihässalmen suunnittelussa otettiin huomioon Suomen laivaston miinalaivoista saadut kokemukset. Aluksesta tuli esikuvaansa suurempi (uppouma 70 tonnia suurempi), vahvempi, merikelpoisempi ja nopeampi. Vaikka alus oli ennen kaikkea miinanlaskija ja -raivaaja, siihen sijoitettiin kaikki tuolloin käytössä olleet asejärjestelmät, lukuun ottamatta torpedoita.
Valmistus

Alus tilattiin Valmetin Katajanokan telakalta. Se laskettiin vesille 16. maaliskuuta 1957.
Palvelus

Alus oli purjehduksessa jokaisena vuotena valmistumisensa jälkeen, mikä osoitti sen käyttökelpoisuuden. Keihässalmen käyttökustannukset olivat alhaiset ja miehistöä vähän, mutta tästä huolimatta se pystyi toimimaan merellä yhtäjaksoisesti useita vuorokausia. Alus oli vuoteen 1962 asti Merivoimien suurin alus, joten sitä käytettiin koealuksena. Muun muassa sen keulaan asennettiin eräässä vaiheessa koemielessä 75 millimetrin tykki.
Teijon Telakka peruskorjasi aluksen 1981, jolloin toteutettiin laivateknillinen peruskorjaus ja modernisoitiin aseistus. Aluksen merikelpoisuutta parannettiin lisäämällä painovesitankkeja ja miinakannen etuosa rakennettiin vesitiiviiksi sulkemalla kyljissä olevat aukot. Alus sai myös ajanmukaisen aseistuksen, jolloin siihen lisättiin muun muassa tykistön tutkaohjattu tulenjohtolaitteisto.
Keihässalmi oli laivaston yleisvoimien komentajan lippulaivana ja monissa edustustehtävissä sekä teki laivastovierailun Ruotsiin ja Neuvostoliittoon vuosina 1960 ja 1961. Alus kävi vuonna 1970 purjehdusalueensa etäisimmässä paikassa, Ruotsin Ystadissa ja 1978 Lysekilissä. Se oli vuosina 1975–1979 Merisotakoulun koululaivana, kun Matti Kurjelle rakennettiin seuraajaa.
Keihässalmi museoitiin 1994 ja luovutettiin Sotamuseolle. Nykyisin alus on esillä Forum Marinumin laiturissa Turussa.
Aiheesta muualla

Kuvia tai muita tiedostoja aiheesta Miinalaiva Keihässalmi Wikimedia Commonsissa
Miinalaiva Keihässalmi Forum Marinumin sivuilla
Museolaivan videoesittely: Miinalaiva Keihässalmi
| n k Perustiedot Wikidatassa: Miinalaiva Keihässalmi (Q5450846)ohje |
| --- | --- |
esiintymä kohteesta: miinalaiva, museolaiva, preserved watercraft
valtio: Suomi
sijaitsee hallinnollisessa alueyksikössä: Turku
sijainti: Forum Marinum
koordinaatit: 60°26′08″N 22°14′07″E﻿ / ﻿60.435556°N 22.235139°E﻿ / 60.435556; 22.235139

Keihässalmi vuonna 2020.
Fidesz

| Fidesz – Unkarin kansalaisliitto> Fidesz – Magyar Polgári Szövetség |
| --- | --- |
  
  
  
Perustettu:  30. maaliskuuta 1988
Puheenjohtaja:  Viktor Orbán
Varapuheenjohtajat:  Kinga Gál Lajos Kósa Gábor Kubatov Szilárd Németh
Ideologia:   kansalliskonservatismi  konservatismi 
Poliittinen kirjo:  keskusta-oikeisto oikeisto
Toimisto:  1088 Budapest, VIII. Szentkirályi utca 18.
Värit:  oranssi
Unkarin parlamentti:  133 / 199 (2018)
Euroopan parlamentti:  11 / 21 (2014)
Kansainväliset jäsenyydet:  – Patriootit Euroopan puolesta -ryhmä   – Euroopan kansanpuolue (vuoteen 2021)   – International Democrat Union   – Centrist Democrat International
Nuorisojärjestö:  Fidelitas
Kotisivu:  www.fidesz.hu
Infobox OKVirheellinen NIMI-arvo: 
Fidesz – Unkarin kansalaisliitto (unk. Fidesz – Magyar Polgári Szövetség), lyhyemmin Fidesz, on unkarilainen puolue, joka on historiansa aikana, vuodesta 1988 lähtien kehittynyt kommunistista järjestelmää vastustaneesta keskustaliberaalista nuorten liikkeestä kansalliskonservatiiviseksi keskusta-oikeistolaiseksi, nyttemmin oikeistopopulistiseksi tai joidenkin arvostelijoiden mielestä jopa äärioikeistolaiseksi puolueeksi. Puolueen puheenjohtajana on vuodesta 1993 lähtien toiminut Viktor Orbán (lukuun ottamatta lyhyttä jaksoa 2000–2003, jolloin Orbánin ollessa pääministerinä puoluejohtajan ja pääministerin tehtävät erotettiin toisistaan). Fideszillä on enemmistö Unkarin parlamentissa yhdessä KDNP:n kanssa, ja puolueella on 11 edustajaa Euroopan parlamentissa.
Fidesz kertoo ajavansa kristillisdemokraattista politiikkaa. Puolueen ohjelman prioriteetteja ovat vapaus, demokratia, työyhteiskunta sekä perheiden tukeminen ja puolustaminen. Puolueohjelmassaan puolue tukee suvereeneihin kansallisvaltioihin perustuvaa eurooppalaista yhteistyötä.
Fidesz oli vuoteen 2019 asti Euroopan kansanpuolueen täysivaltainen jäsen. EPP keskeytti puolueen jäsenyyden oikeusvaltioon liittyvien lisääntyneiden huolien, puolueen harjoittaman Brysselin vastaisen retoriikan ja EPP:n puoluejohtoa vastaan esitetyn kritiikin vuoksi. Vuonna 2021 Fidesz ilmoitti vetäytyvänsä puolueen europarlamenttiryhmän toiminnasta. Vuoden 2024 europarlamenttivaalien jälkeen Fidesz perusti yhdessä Itävallan FPÖ:n ja Tšekin ANO-puolueen kanssa uuden ryhmän, Patriootit Euroopan puolesta.
Historia > Fidesz – Unkarin kansalaispuolue (1995–2003)

Vuonna 1995 puolue ilmaisi julkisestikin muuttuneensa nuorisoliikkeestä ”aikuiseksi” yleispuolueeksi, kun nimi muutettiin muotoon Fidesz – Magyar Polgári Párt (’Fidesz – Unkarin kansalaispuolue’) ja 35 vuoden yläikäraja poistettiin. Vuonna 1997 hajonneen kristillisdemokraattisen ryhmän jäsenet liittyivät Fidesziin ja yhteisryhmä muodosti parlamentin suurimman blokin. Vuoden 1998 vaaleissa Fideszistä tuli parlamentin suurin puolue, jonka johtama koalitio sai parlamentissa 148 paikan enemmistön. Fideszistä tuli hallituksen suurin puolue ja Viktor Orbánista pääministeri.
Fideszin koalitioon kuului vuosina 1998–2002 myös pienviljelijäpuolue (unk. Független Kisgazda-, Földmunkás- és Polgári Párt). Orbánin hallitus priorisoi asunto- ja talouspolitiikkaa sekä transatlanttista yhteistyötä. Orbánin ensimmäisen hallituksen aikana Unkari liittyi Natoon (1999) ja neuvotteli liittymisestä Euroopan unioniin. Orbánin hallitus jatkoi säästöohjelmaa, leikkasi veroja ja sosiaalivakuutusmaksuja. Puolue syrjäytettiin hallituksesta vuoden 2002 vaalien jälkeen, joissa vaalitaisteluakin olivat leimanneet sosialistipuolue MSZP:n ja Fideszin keskinäiset korruptiosyytökset.
Historia > Fidesz – Unkarin kansalaisliitto (2003–)

Vuoden 2002 vaaleissa Fidesz hävisi niukasti sosialistipuolueelle ja menetti edelleen asemiaan lokakuun kunnallisvaaleissa. Yllättävän vaalitappion johdosta puolueen linjaa muokattiin yhä populistisemmaksi: laajempien kansanjoukkojen tavoittamiseksi siihen yhdistettiin oikeistolaista nationalismia ja vasemmistolaisempaa talouspolitiikkaa. Nimi muutettiin keväällä 2003 muotoon Fidesz – Magyar Polgári Szövetség (’Fidesz – Unkarin kansalaisliitto’), ja nimenmuutoksen oli tarkoitus kuvata entistä laajempia joukkoja houkuttelevaa ”kansanliikettä”.
Vuoden 2006 parlamenttivaalien alla alkoi muotoutua järjestelmä, jossa vastakkain ovat kaksi suurta puoluetta ja niiden pienet apupuolueet: toisaalta Fidesz ja MDF, toisaalta sosialistipuolue MSZP ja liberaali SZDSZ. Kiivaan vaalitaistelun jälkeen MSZP-SZDSZ-liittouma sai täpärän voiton. MSZP:n johtaja Ferenc Gyurcsány muodosti hallituksen, joka kuitenkin muutamassa kuukaudessa joutui keskelle skandaalia.
Syyskuussa 2006 julkisuuteen vuoti ns. Őszödin puhe, nauhoite MSZP:n edellisenä keväänä Balatonőszödin lomakeskuksessa pidetystä sisäisestä kokouksesta, missä Gyurcsány oli suorin ja alatyylisin sanoin tunnustanut puolueensa valehdelleen kansalle ja hoitaneen valtion taloutta huonosti. Tätä Fidesz hyödynsi menestyksekkäästi lokakuun 2006 kunnallisvaaleissa, joissa se saavutti voittoja myös sosialistien aiemmilla tukialueilla. Őszödin puheen johdosta puhkesi Budapestissa spontaaneja mielenosoituksia. Ne jatkuivat myös Fideszin ylläpitämänä jatkuvien mielenilmausten kampanjana, jossa vaadittiin Gyurcsányn eroa. Mielenosoitukset yltyivät mellakoiksi, jotka huipentuivat poliisin ja mielenosoittajien väkivaltaiseen yhteenottoon 23. lokakuuta 2006, Unkarin kansannousun 50-vuotismuistopäivänä. Gyurcsány pysyi kuitenkin vallassa kevääseen 2009 saakka, jolloin parlamentti antoi hänelle epäluottamuslauseen ja pääministeriksi vaalikauden loppuun asti valittiin Gordon Bajnai.
Politiikka > Perhepolitiikka

Fidesz ja KDNP ovat pyrkineet perhepolitiikallaan kasvattamaan Unkarin väkilukua, ja puolueet ovat suosineet politiikallaan monilapsisia perheitä. Väkiluvun kasvattamispyrkimysten taustalla on Unkarin väkiluvun supistuminen, alentunut syntyvyys sekä työvoimapula, joka johtuu myös koulutetun väestön maastamuutosta. Fideszin–KDNP:n politiikan seurauksena Unkarissa on myönnetty 30 000 euron suuruisia lainoja, joiden takaisinmaksuosuus pienenee lapsi lapselta. Lainaa ei tarvitse maksaa takaisin kolmannen lapsen jälkeen. Monilapsisia perheitä on tuettu tilavamman auton hankinnassa, ja vanhempainvapaan pituus on kolme vuotta. Neljä lasta synnyttäneiden tai kasvattaneiden äitien ei tarvitse maksaa tuloveroa. Perhepolitiikkaa on pidetty arvokonservatiivisena. Se ei kuitenkaan ole riittänyt kääntämään syntyvyyttä nousuun: syntyvyys on viime vuosina jatkuvasti laskenut, ja naista kohti syntyi vuonna 2024 lapsia enää keskimäärin 1,37.
Politiikka > Asuminen

Asumisen tukeminen perustuu erityisesti perheiden houkutteluun. Fideszin johdolla kaupungit ovat muun muassa tarjonneet asuntoja kahdeksi vuodeksi ilman vuokranmaksua remontoidussa talossa ja saman aikaisesti on panostettu päiväkoteihin. Politiikka on pienentänyt kynnystä asua kasvukeskusten ulkopuolella ilman suuria sijoituksia.
Politiikka > Maahanmuutto

Orbánin johtaman Fideszin pääteesejä on ollut maahanmuuton kiivas vastustaminen. Orbán on linjannut itsensä kristityn Euroopan puolustajaksi maahanmuuttoa vastaan. Maahanmuuttovastaisuuteen on vaikuttanut se, että vuonna 2015 Unkarin oli satojentuhansien turvapaikanhakijoiden kauttakulkumaa. Orbán on pitänyt maahanmuuttoa perustavanlaatuisena uhkana Euroopalle.
Politiikka > Talouspolitiikka

Talouspoliittisesti Fidesz on pitänyt vasemmistolaisempaa tai populistisempaa linjaa kuin sosialistipuolue MSZP ja kaatoi vuonna 2008 kansanäänestyksellä hallituksen esityksen terveyskeskus- ja yliopistojen lukukausimaksuista. Puolueen johtaja Viktor Orbán on retoriikassaan asettanut valtiososialismin ajan ja uusliberalismin samaan ryhmään, koska pitää vanhaa MSZMP:ta ja nykyistä sosialistipuoluetta MSZP:ta samana ja samojen henkilöiden muodostamana.
Politiikka > EU-kriittisyys

Puolue on käyttänyt selkeästi Brysselin vastaista retoriikkaa. Orbán on ollut EU:n kanssa vastakkain muun muassa maahanmuuttokantojensa takia. Vuonna 2018 maan tilaa käsittelevässä puheessa Orbán varoitti unkarilaisia Euroopasta, jonka muslimit ovat valloittaneet.